เรื่องร้องเรียน (ทางเท้า) วันที่ 2023-02-10 02:01:42 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005506

ขอให้แก้ไขปัญหาเกี่ยวกับบุคคลเร่ร่อนนั่งขอทาน บริเวณ บาทวิถี ทางขึ้น-ลง สถานีรถไฟฟ้า บีทีเอส สถานีบางหว้า เขตภาษีเจริญ เนื่องจากผู้ร้องแจ้งว่า พบเห็นบุคคลเร่ร่อน (ขอทาน) เพศชาย (ไม่ทราบชื่อ-นามสกุล) อายุประมาณ 70 ปี ลักษณะรูปร่างผอม ผิวสีดำ สูงประมาณ 170 เซนติเมตรขึ้นไป มีการนำเก้าอี้มานั่งบนบาทวิถี ทางขึ้น-ลง บริเวณดังกล่าวเพื่อขอทาน เป็นประจำทุกวัน ในช่วงกลางวัน (ผู้ร้องไม่สามารถระบุเวลาได้) โดยในในช่วงเย็นและช่วงหัวค่ำจะเปลี่ยนไปนั่งบริเวณทางเชื่อมต่อไปยังสถานีรถไฟฟ้า บีทีเอส สถานีราชพฤกษ์ ซึ่งผู้ร้องแจ้งว่าบุคคลดังกล่าว ทำให้ประชาชนในพื้นที่ฯ ได้รับความเดือดร้อน อาทิ ขวางทางเดินเท้า รบกวนผู้อื่นเนื่องจากมาขอเงิน อีกทั้งผู้ร้องแจ้งว่าจะมีกลุ่มแม่ค้าที่จำหน่ายสินค้าในพื้นที่ฯ มีการสนับสนุนให้มานั้นขอทาน โดยการนำเก้าอี้มาให้นั่ง พบเห็นมาเป็นระยะเวลานานแล้ว (ไม่ทราบระยะเวลาที่แน่ชัด) เบื้องต้นผู้ร้องแจ้งว่ามีเจ้าหน้าที่ของสถานีรถไฟฟ้าได้เข้ามาตักเตือนแล้ว นอกจากนั้นพบว่าเมื่อเจ้าหน้าที่ตำรวจลงพื้นที่ก็จะย้ายออกจากพื้นที่ จึงเห็นควรให้หน่วยงานที่เกี่ยวข้องลงพื้นที่ตรวจสอบเพื่อแก้ไขปัญหาดังกล่าว //เบื้องต้นแจ้งรายงานผลการพิจารณาจากกรุงเทพมหานคร  ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง Traffy Fondue (URBMJU) // ซึ่งล่าสุด (วันที่ 9 เดือนกุมภาพันธ์ 2566) เวลาประมาณ 19.08 น. (ระบุช่วงเวลาตามที่ผู้ร้องติดต่อเข้ามาแจ้งเรื่อง) ผู้ร้องแจ้งว่ายังคงพบเห็นบุคคลเร่ร่อนนั่งขอทานอยู่เช่นเดิมจึงประสงค์ให้มีการดำเนินการอย่างเคร่งครัด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata